《巡按贺御史言事待罪次韵四首 其四》
明代·周瑛

不学古贤哲，谩修封禅仪。但于匡主处，便是致身时。

娲圣天曾补，公愚山可移。宸聪蒙省览，会见太平期。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。